4.

A 15. cikk a következőképpen módosul — Az (1) bekezdés a következő (5) albekezdéssel egészül ki: „Ha egy vezetői kártya megsérült, hibásan működik vagy nincs a járművezető birtokában, a járművezető: i. az út megkezdése előtt kinyomtatja a járművezető által használt járműre vonatkozó adatokat és erre a nyomtatott lapra beírja: a. azokat az adatokat, melyek a vezető azonosításához szükségesek (név, vezetői kártya vagy vezetői engedély száma), aláírással ellátva; b. a (3) bekezdés b), c) és d) alábbi pontjaiban említett időtartamok. ii. az út végén a menetíró készülék által rögzített időtartamokkal kapcsolatos információt ki kell nyomtatni, az egyéb munkával töltött időt, rendelkezésre állást és az induláskor készített nyomtatás óta tartott pihenőket, melyeket a menetíró nem jegyzett fel, be kell jegyezni, és meg kell jelölni a dokumentumon azokat az adatokat, melyek lehetővé teszik a vezető azonosítását (név, vezetői kártya vagy vezetői engedély száma), beleértve a vezető aláírását.” — A (2) bekezdés második albekezdése helyébe a következő szöveg lép: „Ha a gépjármű elhagyásának következtében a járművezető nem tudja használni a járműbe szerelt berendezést, a (3) bekezdés b), c) és d) pontjaiban említett időszakokat: i. ha a járművet az I. melléklet szerinti adatrögzítő berendezéssel látták el, be kell jegyezni az adatrögzítő lapra kézzel, automata feljegyzéssel vagy egyéb módon, olvashatóan, a lap beszennyezése nélkül; vagy ii. ha a járművet az IB. mellékletnek megfelelő adatrögzítő berendezéssel látták el, be kell írni a vezetői kártyára az adatrögzítő készülékbe szerelt kézi írószerszámmal. Ha egynél több járművezető van az IB. mellékletnek megfelelő adatrögzítő berendezéssel felszerelt járművön, biztosítaniuk kell, hogy vezetői kártyáik a menetíró megfelelő nyílásába legyenek beillesztve.” — a (3) bekezdés b) és c) pontja helyébe a következő rendelkezések lépnek: „b) »egyéb munka« a vezetésen kívüli más tevékenység, a közúti szállításban utazó tevékenységet végző személyek munkaidejének szervezéséről szóló 2002. március 11-i 2002/15/EK európai parlamenti és tanácsi irányelv (12) 3. cikkének a) pontja szerinti meghatározás szerint, valamint bármely olyan munkát, amit ugyanannak vagy más munkaadónak végeznek a szállítási szektoron belül vagy azon kívül, és # jellel kell rögzíteni. c) »rendelkezésre állás« a Tanács 2002/15/EK irányelv 3. cikke b) pontja szerinti meghatározásnak megfelelően, # jellel kell rögzíteni. — A (4) bekezdés hatályát veszti. — A (7) bekezdés helyébe a következő rendelkezés lép: „7. a) Ha a járművezető adatrögzítő berendezéssel felszerelt járművet vezet az I. mellékletnek megfelelően, a járművezetőnek az ellenőrzést végző személy tiszt kérésére a következőket be kell tudnia mutatni: i. az adott héten és az azt megelőző 15 napon a vezető által használt adatrögzítő lapok; ii. vezetői kártya, ha van ilyen a birtokában, és iii. bármely kézi feljegyzést vagy nyomtatott iratot, amelyet az adott héten és az azt megelőző 15 napon használtak e rendelet és a … (13) előírásainak megfelelően. 2008. január 1. után azonban a i. és iii. pontokban megadott időszakok az adott napot és az azt megelőző 28 napot fedik. b) Ha a járművezető az IB. mellékletnek megfelelő adatrögzítő berendezéssel felszerelt járművet vezet, a vezetőnek be kell tudnia mutatni az ellenőrzést végző személy kérésére a következőket: i. a nevére szóló vezetői kártyáját; ii. bármely kézi feljegyzést és kinyomtatott lapot, melyet az adott héten és azt megelőző 15 napon készítettek ezen rendeletnek és a 3820/85/EGK rendeletnek megfelelően és iii. az adatrögzítő lapokat az előző albekezdésben megadott olyan időszakra vonatkozóan, melyek során az I. mellékletnek megfelelő adatrögzítő berendezéssel felszerelt járművet vezetett. 2008. január 1. után azonban az ii. pontban megadott időszakok az adott napot és az azt megelőző 28 napot fedik. c) Az arra felhatalmazott ellenőrzést végző személy az adatrögzítő lapok, az adatrögzítő berendezés vagy a vezetői kártya által kijelzett vagy kinyomtatott adatok elemzésével ellenőrizheti a 3820/85/EGK rendeletnek való megfelelést, illetve ha ezek nem állnak rendelkezésre, bármely más olyan dokumentum ellenőrzésével, mely egy előírás be nem tartását bizonyítja, mint például a 16. cikk (2) és (3) bekezdésében megadottak.”